স্বাদু পানি
পৃথিবীতে প্রাপ্ত সকল ধরনের পানির মধ্যে লবণাক্ত পানির পরিমাণই সর্বাধিক। মহাসাগর, সাগর এবং ভূ-গর্ভস্থ পানিতে লবণাক্ততার পরিমাণ প্রায় ৯৭ শতাংশ। মাত্র ২.৫% থেকে ২.৭৫% পানি সুপেয় পানির মর্যাদা পেয়েছে। তন্মধ্যে আবার ১.৭৫% থেকে ২% বরফ, তুষার, হিমবাহে বিদ্যমান রয়েছে। ভূ-গর্ভস্থ পানির স্তর এবং মাটিতে ০.৭% থেকে ০.৮% মিষ্ট পানি রয়েছে। এছাড়াও, ০.০১ শতাংশেরও কম হ্রদ, নদী, খাল-বিল, জলাভূমিতে আছে। স্বাদুপানির ৮৭ শতাংশ হ্রদগুলোতেই বিদ্যমান। তন্মধ্যে - ২৯% আফ্রিকার হ্রদ, ২৩% রাশিয়ার বৈকাল হ্রদ এবং ১৪% বিশ্বের অন্যান্য হ্রদে রয়েছে। জলাশয়ের মাঝে পরিবেশের ভারসাম্য বজায় রক্ষার্থে নদ-নদীগুলোয় স্বল্প পরিমাণে সুপেয় পানি রয়েছে। এক্ষেত্রে আমাজন নদী অগ্রণী ভূমিকা পালন করছে। এছাড়াও, বায়ুমণ্ডলে ০.০৪% সুপেয় পানি বাষ্পাকারে ভাসমান অবস্থায় আছে। বিশ্বের অধিকাংশ স্বাদু পানিই হিমায়িত অবস্থায় বরফপ্রাচীরে আছে। অনেক দেশের এলাকাই সুপেয় পানির অভাবে গুরুতর সমস্যা ভুগছে, পরিবেশের ভারসাম্য নষ্টসহ মরুভূমি হয়ে যাচ্ছে।
পুনর্ব্যবহৃত পানি
ইতোমধ্যে পৃথিবীর অর্ধেকেরও বেশি জনগোষ্ঠী দ্বারা জলাধারের ভূ-গর্ভস্থ পানি পান করা হয়ে গেছে। বিশ্বের জনসংখ্যার ক্রমবর্ধমান শহুরে এবং সমুদ্রতীরের কাছাকাছি অঞ্চলে হওয়ায় পুনঃব্যবহারের বৃদ্ধি অব্যাহত থাকবে, যেখানে স্থানীয় বিশুদ্ধ পানির সরবরাহ সীমিত অথবা শুধুমাত্র বড় মূলধন ব্যয়ের সাথে উপলব্ধ। বর্জ্য পানির পুনর্ব্যবহার এবং পুনর্ব্যবহৃত পানির ব্যবহারের মাধ্যমে প্রচুর পরিমাণে বিশুদ্ধ পানি জমা থাকবে, যা পরিবেশ দূষণ হ্রাস এবং কার্বনের পরিমান কমাতে সাহায্য করে। পানির পুনঃব্যবহার পানির সরবরাহের একটি বিকল্প পথ হতে পারে।